Momentul în care o bombă rusească de 3 tone explodează în Harkov. A fost prima oară când rușii au lansat asemenea proiectile în Ucraina
Pe rețelele sociale au apărut imagini cu ceea ce a fost prezentat ca fiind explozia provocată de o bombă rusească de 3 tone, FAB-3000, în Ucraina. Incidentul ar fi avut loc în urmă cu două zile, în regiunea Harkov, și a fost prima oară când Rusia a folosit astfel de proiectile în Ucraina, potrivit mai multor canale rusești, preluate de surse ucrainene. Între timp, ar fi avut loc și a doua explozie, în aceeași localitate din nord-estul Ucrainei.